OzLabs/hebrew-wiki-articles huggingface dataset:
אברהם כהן (זנטה)

אברהם כהן (נקרא גם אברהם בן שבתאי הכהן, באנגלית: Abraham ben Shabbetai ha-Kohen; 1670 – 1729) היה רופא, רב, פילוסוף דתי ומשורר יהודי מזנטה (זקינתוס), אי יוני ומושבה מעבר לים של הרפובליקה של ונציה.

משפחתו של כהן הייתה משפחה ממעמד הביניים והתגוררה בכרתים בה נולד.<ref>האנציקלופדיה היהודית מציינת את עיר הולדתו בזנטה. לעומת זאת אנציקלופדיה יודאיקה מציינת את עיר הולדתו ככרתים.</ref> למרות שרוב חייו הבוגרים חי בעיירה זנטה בה עסק ברפואה,<ref></ref> הוא היה מלומד וסיים את לימודיו כרופא באוניברסיטת פדובה.<ref name=":0"></ref>

== עבודה ==
בשנת 1700 פרסם כהן בוונציה את "דרשות על התורה".<ref name=":0" /> הספר ידוע גם בשם "כבוד חכמים".<ref></ref> בשנת 1719 פרסם בוונציה את "כהנת אברהם", ספר שירים דתיים בעברית שנכתבו בהשראת תהילים. "כהנת אברהם" זכתה להצלחה רבה בקהילה היהודית של הרפובליקה הוונציאנית ובחלקים אחרים של איטליה. יוסף פיאמיטה פרסם שיר בשבחו, וכך גם יצחק ויטה קנטריני ושבתאי מריני, שניהם בצורת סונטה.<ref></ref>

== הערות שוליים ==

קטגוריה:בוגרי אוניברסיטת פדובה
קטגוריה:משוררים יהודים
קטגוריה:משוררים כותבי עברית
קטגוריה:רופאים יהודים
קטגוריה:יהדות איטליה
קטגוריה:ילידי 1670
קטגוריה:נפטרים ב-1729
ג'ון וויק מציג: בלרינה

ג'ון וויק מציג: בלרינה (באנגלית: John Wick Presents: Ballerina) הוא סרט פעולה אמריקאי אשר עתיד לצאת בשנת 2025, בבימויו של לן וייסמן בו מככבים אנה דה ארמס, אנג'ליקה יוסטון, גבריאל ביירן, לאנס רדיק, קטלינה סנדינו מורנו, נורמן רידוס, איאן מקשיין וקיאנו ריבס. זהו סרט ספין אוף בסדרת סרטי ג'ון וויק. הסרט מתרחש בין הסרט השלישי לסרט הרביעי.

== תקציר העלילה ==
הבלרינה המתנקשת רוני עוסקת בצייד רוצחים על מנת לנקום את רצח משפחתה.<ref></ref>

== צוות השחקנים ==
* אנה דה ארמס – בתפקיד רוני, בלרינה מתנקשת אשר מחפשת נקמה על רצח משפחתה בידי צייד רוצחים.
* קיאנו ריבס – בתפקיד ג'ונתן "ג'ון" וויק.
* לאנס רדיק – בתפקיד שרון, השוער במלון קונטיננטל, חברו של ג'ון וויק.
* איאן מקשיין – בתפקיד וינסטון, הבעלים והמנהל של מלון קונטיננטל בניו יורק, חברו של ג'ון וויק.
* אנג'ליקה יוסטון
* נורמן רידוס
* גבריאל ביירן
* קטלינה סנדינו מורנו

== קישורים חיצוניים ==

== הערות שוליים ==

קטגוריה:סרטים אמריקאיים
קטגוריה:סרטי 2025
קטגוריה:ג'ון וויק
עודד בלבן (ספורטאי)

עודד בלבן הוא שחיין פאראלימפי לשעבר, זוכה מדליית זהב.

ב השתתף בלבן בשש תחרויות בדרגת נכות 4. הוא סיים במקום הרביעי בשני משחים: במשחה ל-25 מטר פרפר בתוצאה של 21.38 שניות ובמשחה ל-50 מטר פרפר בתוצאה של 35.40 שניות. במשחה מעורב אישי 3X50 מטר סיים במקום החמישי במשחה הגמר עם תוצאה של 2:33.89 דקות ובמשחה ל-50 מטר גב הוא סיים במקום השביעי במשחה הגמר עם תוצאה של 44.01 שניות. בלבן התחרה גם במשחה ל-50 מטר חזה ולא העפיל למשחה הגמר עם תוצאה של 52.58 שניות במשחה המוקדמות.

את מדליית הזהב קיבל במשחה שליחים 4X50 מטר בסגנון חופשי לדרגות נכות 2–6 (יחד עם אורי ברגמן, יוסף ונגר ומשה לוי) עם תוצאה משותפת של 2:27.45 דקות.

בלבן הוא חבר קיבוץ געש.

==קישורים חיצוניים==
* [https://www.paralympic.org/oded-balaban פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:אלופים פאראלימפיים ישראלים
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחייני גב ישראלים
קטגוריה:שחייני חזה ישראלים
קטגוריה:שחייני פרפר ישראלים
קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:געש (קיבוץ): אישים
קטגוריה:ישראלים שנולדו במאה ה-20
רבי יוסי גלילאה

רבי יוסי גלילאה (לעיתים: רבי יוסי גלילייא) היה אמורא ארץ ישראלי בן הדור השלישי–הרביעי. כפי הנראה היה תלמידו של רבי יוסי בר חנינא, וחברו של רבי יונה.

מסופר עליו בתלמוד הבבלי שטלטל נר בשבת בפני רבי יוסי בר חנינא, בהסתמכו על שיטת רבי שמעון בר יוחאי, ורבי יוסי בר חנינא הקפיד על כך.

==מהמובאות ממנו בתלמוד==
המובא ממנו בתלמוד הירושלמי הוא בשם רבי יוסי בר חנינא, ויחד עמו העיד על כך רבי יונה. מההלכות שהביאו:
* אין לשאול הלכה בפני מת.
* שיעור חמור משלים לשיעור קל, שיעור קל אינו משלים לשיעור חמור.
==קישורים חיצוניים==
* 
==הערות שוליים==

קטגוריה:הדור השלישי לאמוראי ארץ ישראל
קטגוריה:הדור הרביעי לאמוראי ארץ ישראל
דני הוצ'קו

דֶנִי הוֹצְ'קוֹ (במונטנגרית: Deni Hočko, בסרבית קירילית: Дени Хочко; נולד ב-22 באפריל 1994 ) הוא כדורגלן מונטנגרי המשחק בעמדת הקשר האחורי בפ.צ קוסיץ'.

== קריירת מועדונים ==
הוצ'קו נולד בצטיניה שברפובליקה הפדרלית של יוגוסלביה לשעבר (כיום חלק ממונטנגרו). החל את הקריירה המקצוענית שלו בקבוצות פ.ק. לובצ'ן ובודוצ'נוסט פודגוריצה במסגרת ליגת העל המונטנגרית. במדי קבוצתו, בודוצ'נוסט פודגוריצה, הוא זכה באליפות מונטנגרו בעונת .

ב-21 ביולי 2017 חתם על חוזה לשנתיים בפמליקאו מהליגה הפורטוגלית השנייה. הוא שיחק במועדון במשך שתי עונות, בהן ערך 63 הופעות ליגה והבקיע שער אחד. בתום עונתו השנייה במועדון העפילה פמליקאו עמו לליגת העל הפורטוגלית.

ב-28 ביוני 2019 חתם על חוזה לשלוש שנים במוסקרון מליגת העל הבלגית. ב-27 ביולי ערך את הופעת הבכורה שלו במועדון, בניצחון 0–1 על סנט טרוידן במסגרת המחזור הראשון בליגה לעונת . הוא שיחק במועדון במשך שתי עונות, בהן ערך 53 הופעות ליגה והבקיע שער אחד.

ב-14 ביולי 2021 חתם בפאפוס מליגת העל הקפריסאית. ב-21 באוגוסט ערך את הופעת הבכורה שלו במועדון, בניצחון 0–4 על אפואל ניקוסיה במסגרת המחזור הראשון בליגה לעונת . הוא שיחק במועדון במשך שתי עונות, בהן ערך 34 הופעות ליגה. בתום עונת שוחרר מהמועדון.

ב-23 באוגוסט 2023 חתם בבית"ר ירושלים מליגת העל הישראלית.

ב-13 בדצמבר 2023 התיר את חוזהו בבית"ר ירושלים המהלך הוגדר במועדון כ"החלטה משותפת ברוח טובה"

== נבחרות מונטנגרו ==
ב-28 במאי 2018 ערך הוצ'קו את הופעת הבכורה שלו בנבחרת מונטנגרו הבוגרת, בתיקו 0–0 נגד נבחרת בוסניה והרצגובינה, במשחק ידידות.

== תארים ==
;בודוצ'נוסט פודגוריצה
* אליפות מונטנגרו (1): 2016/2017

== קישורים חיצוניים ==

* 

== הערות שוליים ==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:כדורגלני בודוצ'נוסט פודגוריצה
קטגוריה:כדורגלני פמליקאו
קטגוריה:כדורגלני מוסקרון
קטגוריה:כדורגלני פאפוס
קטגוריה:כדורגלני בית"ר ירושלים
קטגוריה:כדורגלני נבחרת מונטנגרו
קטגוריה:ספורטאים זרים בפורטוגל
קטגוריה:ספורטאים מונטנגרים בבלגיה
קטגוריה:ספורטאים מונטנגרים בקפריסין
קטגוריה:ספורטאים מונטנגרים בישראל
קטגוריה:מונטנגרים שנולדו ב-1994
שייטת סיירות המערכה השלישית

שייטת סיירות המערכה השלישית הייתה שייטת של הצי המלכותי קצרת מועד של סיירות מערכה שלחמה כחלק מהצי הגדול במהלך מלחמת העולם הראשונה.

== הקמה ==
אה"מ אינווינסיבל
שייטת סיירות המערכה השלישית הוקמה בשנת 1915, עם החזרה למים הביתיים של שתיים משלושת סיירות המערכה מסדרת אינווינסיבל - אינווינסיבל ואינפלקסיבל - בעקבות קרב איי פוקלנד והמערכה בדרדנלים. אליהם הצטרפה אחותם אינדומיטבל, ובפיקודו של אדמירל משנה סר הוראס הוד, הטייסת התבססה ברוזית', סקוטלנד.

== קרב יוטלנד ==

* אינווינסיבל - ספינת הדגל של אדמירל משנה הוראס הוד; קפטן א.ל. קיי
* אינפלקסיבל - קפטן אי.ה.פ. היטון-אליס
* אינדומיטבל - קפטן פ.ו. קנדי

ב-31 במאי 1916, השתתפה השייטת - שצורפה ל"גרנד פליט" ("הצי הגדול") ולא לצי הקרב של דייוויד ביטי - בקרב יוטלנד. במהלך הקרב,אינווינסיבל נפגעה בצריח "Q" שלה על ידי מטח מסיירת המערכה הגרמנית SMS ליצו, אשר גרם לפיצוץ אדיר. הספינה נשברה לשניים וטבעה עם אובדן כל הצוות שלה, שכלל 1,021 איש, מלבד שישה. אדמירל הוד היה בין ההרוגים.

== אחרי יוטלנד ==
עם אובדן אינווינסיבל ועוד כמה סיירות מערכה ביוטלנד, השייטת לא נדרשה עוד. אינדומיטבל ואינפלקסיבל הועברו לשייטת סיירות המערכה השנייה ביוני 1916.

קטגוריה:היסטוריה של הצי המלכותי הבריטי
קטגוריה:יחידות צבא בריטיות במלחמת העולם הראשונה
ספיטקסי הייקו

הייק גבונדיאן (הידוע בכינויו ספיטקסי הייקו; בארמנית: Սպիտակցի Հայկո; נולד ב-6 באוקטובר 1972) הוא זמר ארמני, הנחשב בעיני רבים לגדול זמרי ארמניה בכל הזמנים. הייקו מתמחה בעיקר בז'אנר רביז המחולק לשתי תתי ז'אנרים : הראשון מושפע מהארבסק הטורקי הניחן במלודיה עשירה, מנעד צלילים רחב ותכנים תמטיים טרגיים, והשני הוא מוזיקה קצבית בסגנון קווקזי במקצב 6/8.

הייקו מוכר גם מחוץ למולדתו, והוא מושמע לעיתים קרובות בטורקיה, בגאורגיה, ביוון, בבלקן, בארצות ערב וגם אצל עדות מסוימות בישראל.

בנוסף, הייקו נחשב למבצע מוגאם מחונן אשר ביצועיו בסגנון זוכים להערצה רבה, אך עם זאת לביקורות רבות בטענה שהמוגאם הוא מוזיקה אזרית, מדינת אויב של ארמניה, וגם שהייקו נוהג לאלתר בשפות כמו אזרית, טורקית וכורדית בביצועי מוגאם.

== חיים אישיים ==
גבונדיאן נולד ב-6 באוקטובר 1974 בכפר ספיטאק שבארמניה, משם מגיע שם הבמה שלו ספיטקסי הייקו.

הייקו נהג לשיר מילדות, וכבר אז הוא הופיע באירועים קהילתיים, בילדותו הוא ואחיו השתתפו בתחרויות מוזיקה שונות בכפר בו גדל. 

מאוחר יותר, הוא החל להופיע בכפרים ובערים אחרות של חבל ספיטאק שבארמניה. בשנים אלו זכה במקום הראשון בתחרות המוזיקה של משתתפים מ-20 כפרים. הישגים אלו יכולים להיחשב כתחילת הקריירה שלו.

בצעירותו הייקו למד בקונסרבטוריון קומיטאס שבבירה ירוואן, בתקופה זו בחייו הוא הכיר את אשתו ואם ילדיו, קארינה.

== דיסקוגרפיה ==

• 2001: Hayatsked

• Supris :2003

• Uzum em :2004

• Im Hasake :2006

• Menak em :2007

• Inch Imanayi :2008

• Im Axpers :2009

• Qez Vonts Moranam :2010

• Asa Ter Astvats :2013

בנוסף, שיריו הנמכרים ביותר הם :

• Ancel Em Tariner

• Ur Es Enker

• Mexqs vorn e 

• Inch Imanayi

• Hayacqd

• Im Hasake

• Anser Danjvum Em

• Sut Put u Puch Ashxarh

• Baduhanet Batz Ara

• Mer Mayrerin

==קישורים חיצוניים==

קטגוריה:ילידי 1972
קטגוריה:זמרים ארמנים
ג'ו יאמינג

ג'ו יאמינג (במנדרינית: Zhu Yaming; נולד ב-4 במאי 1994) הוא אתלט סיני, סגן אלוף אולימפי (טוקיו 2020), זוכה מדליית ארד באליפות העולם (יוג'ין 2022) ואלוף אסיה (בובנשוואר 2019) בקפיצה משולשת.

== ביוגרפיה ==
=== 2017 ===
==== אלוף אסיה בקפיצה משולשת ====
באליפות אסיה שנערכה ביולי בבובנשוואר שבהודו זכה ג'ו במדליית זהב בקפיצה משולשת בתוצאה של 16.82 מטר.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת סיים במקום השביעי בקפיצה משולשת בשיא אישי חדש של 16.87 מטר.

=== 2019 ===
==== סגן אלוף אסיה בקפיצה משולשת ====
באליפות אסיה שנערכה באפריל בדוחה שבקטר זכה במדליית כסף בקפיצה משולשת בתוצאה של 16.87 מטר.

באליפות העולם שנערכה באוקטובר בדוחה שקטר סיים במקום 16 בקפיצה משולשת בתוצאה של 16.79 מטר.

=== 2021 ===
==== סגן אלוף אולימפי בקפיצה משולשת ====
באולימפיאדת טוקיו שנערכה באוגוסט בטוקיו שביפן זכה במדליית כסף בקפיצה משולשת בשיא אישי חדש של 17.57 מטר, אחרי פדרו פאבלו פיצ'רדו מפורטוגל (17.98 מטר) ולפני הוגו פבריס זנגו מבורקינה פאסו (17.47 מטר).

=== 2022 ===
==== מדליית ארד באליפות העולם בקפיצה משולשת ====
באליפות העולם שנערכה ביולי ביוג'ין שבאורגון, ארצות הברית זכה במדליית ארד בקפיצה משולשת בתוצאה של 17.31 מטר, אחרי פיצ'רדו (17.95 מטר) וזנגו (17.55 מטר).

=== 2023 ===
באליפות העולם שנערכה באוגוסט בבודפשט שבהונגריה סיים במקום הרביעי בקפיצה משולשת בתוצאה של 17.15 מטר.

==קישורים חיצוניים==

קטגוריה:קופצים לרוחק
קטגוריה:קופצי משולשת
קטגוריה:אתלטים סינים
קטגוריה:אתלטים באולימפיאדת טוקיו (2020)
קטגוריה:זוכי מדליית כסף אולימפית באולימפיאדת טוקיו (2020): אתלטיקה
קטגוריה:קופצי משולשת באולימפיאדת טוקיו (2020)
קטגוריה:סינים שנולדו ב-1994
שמחה יאיר רוזנפלד

רבי שמחה יאיר רוזנפלד מפיטרקוב (כ"ד בכסלו ה'תקצ"א, 10 בדצמבר 1830<ref></ref> – י"ט בסיוון ה'תרע"א, 15 ביוני 1911) היה רב חסידי שכיהן ברבנות ערים ועיירות בפולין במשך 60 שנים. כיהן ברבנות הערים – , רצ'ונז', רדזימין, אוזרקוב, ופיטרקוב.

==ביוגרפיה==
נולד בשנת ה'תקצ"א (1830) בעיר שרפץ שבמחוז פלוצק לרבי פנחס ואסתר רוזנפלד, אביו היה תלמידם של רבי יעקב יצחק מפשיסחה, רבי שמחה בונים מפשיסחה ורבי מנחם מנדל מקוצק<ref name=":0"></ref><ref name=":1" />.

בשנת ה'תרי"ב, בטרם מלאו לו עשרים שנה, התמנה לרב העיירה , תחילה סירב להצעה מפאת גילו הצעיר אולם קיבל את המינוי בהוראת רבו הרבי מקוצק<ref name=":0" />.

לאחר מכן התמנה לרב העיירה רצ'ונז' בה כיהן מעל 20 שנים ועמד בראשות הישיבה שהקים<ref name=":0" />. בהמשך כיהן כרב העיירה רדזימין.

בשנת ה'תרמ"ז (1887), לאחר שרבי שמשון אורנשטיין עבר לכהן כרב ואב בית הדין בקאליש, התמנה הרב רוזנפלד לרבנות אוזרקוב בה כיהן כ–3 שנים והיה רבה הרביעי והרב החסידי הראשון<ref></ref>. גם בעיר זו עמד בראשות הישיבה שהקים בה.

לקראת סוף שנת ה'תר"ן (1890), כשנה לאחר פטירת הרב חיים אלעזר וקס התמנה לרב העיר פיטרקוב, בה כיהן 21 שנים בדיוק עד לפטירתו בשנת ה'תרע"א (1911)<ref name=":1"></ref>, מינוי זה נעשה על פי הסכמת רבו, רבי יהודה אריה ליב אלתר. לכן, אף על פי שכבר הספיק להתחבב על תושבי אוזרקוב ותכנן להישאר בה, לא הועילו נסיונותיהם לשנות את ההחלטה, והוא קיבל את רבנות פיטרקוב.

היה בקשר תמידי וחילופי מכתבים עם רבני דורו לגבי נושאים הלכתיים שונים. הסכמות ממנו מודפסות בספרים רבים.

היה מקורב ונאמן לרבי מנחם מנדל מקוצק כבר בהיותו בחור צעיר, והשתתף בשיחות פלפול בלימוד, אליהן הוזמנו רק התלמידים הקרובים וגדולי הרבנים. לאחר פטירת הרבי מקוצק נסע לאדמו"רי חסידות גור – רבי יצחק מאיר אלתר, רבי חנוך הניך הכהן לוין, רבי יהודה אריה ליב אלתר, רבי אברהם מרדכי אלתר.

בסוף ימיו, נחשב בין שרידי הרבנים של דורות עברו והתייחסו אליו בכבוד ובהערצה.

השאיר כתבי יד רבים במגוון נושאים תורניים אך מתוכם הודפס רק הספר "אורה ושמחה".

נפטר בי"ט בסיוון ה'תרע"א (15 ביוני 1911), בהלווייתו השתתפו והספידו חשובי רבני פולין.

===משפחתו===
נישא לפעריל פראדל בת ר' אלי' דוב בער טשארנטצאפקא. היו לו שלש בנות. שתים מהן נפטרו בחייו.

חתניו:
*רבי נחום מאיר הלוי פיש – אב"ד חנצ'ין (חמיו של רבי משה מנחם יוסף סגל, ראב"ד לודז')
*רבי יצחק מאיר ברודר – אב"ד יאנוב
*רבי מנחם מנדל וייס – ראב"ד פיוטרקוב, הוציא לאור את ספרו של חמיו, "אורה ושמחה"

==עמדותיו==
בפולמוס אתרוגי קורפו שהתנהל במהלך המאה ה-19 אודות כשרותם של אתרוגי קורפו, הרב רוזנפלד היה בין הרבנים שאסרו אתרוגים אלו רק לכתחילה כאשר ניתן להשיג אתרוגי ארץ ישראל, אולם התירו אותם כשאין אתרוגים אחרים.

במהלך המאה ה-19 התעוררה מחלוקת הלכתית האם המציצה בברית מילה חייבת להתבצע על ידי הפה או שניתן למצוץ דרך ספוג, הצטרף לעמדת רוב רבני רוסיה שאסרו מציצה דרך ספוג.

הרב רוזנפלד היה בין רבני פולין שהתנגדו לציונות.

==קישורים חיצוניים==
* 
* ספרו 
* 
* 
* 

==הערות שוליים==

קטגוריה:רבנים פולנים
קטגוריה:רבני גור
קטגוריה:ראשי ישיבה
קטגוריה:רבנים חסידים
קטגוריה:ילידי 1830
קטגוריה:נפטרים ב-1911
לברכט מאס

לברכט מאס (בגרמנית: Leberecht Maaß; 24 בנובמבר 1863 – 28 באוגוסט 1914) היה קונטר-אדמירל שפיקד על כוחות הצי הקיסרי הגרמני בקרב מפרץ הלגולנד הראשון. הוא איבד את חייו כשספינת הדגל שלו, הסיירת הקלה SMS קלן, הוטבעה על ידי סיירות מערכה בריטיות בפיקודו של תת אדמירל דייוויד ביטי.

== ביוגרפיה ==
=== ראשית חייו ===
לברכט מאס נולד בקורקנהגן, מחוז פומרניה. הוא הצטרף לצי הקיסרי הגרמני ב-1863. בין 1893 ל-1895 פיקד מאס על סירת טורפדו. בין 1898 ל-1901 פיקד על שייטת ובין 1903 ל-1906 היה ראש מחלקה במחלקת הטורפדו. מאס שימש כמנהל בית הספר הימי (1906–1908) וקודם לקפטן במרץ 1908. הוא פיקד על הסיירת Freya (אפריל 1908-יוני 1909), על הסיירת המשוריינת שרנהורסט (מרץ 1909 – יוני 1910) ועל אוניית המערכה הישנה וייסנבורג (אוגוסט 1910 – ספטמבר 1910). באוקטובר 1910 הועלה מאס לדרגת קומודורה. ב-9 בדצמבר 1913 הועלה מאס לדרגת קונטר-אדמירל, והניף את דגלו בסיירת קלן. בתחילת מלחמת העולם הראשונה כיהן מאס כמנהיג ספינות הטורפדו ומפקד קבוצת הסיור השנייה.

=== מותו בקרב מפרץ הלגולנד ===
ב-28 באוגוסט 1914, כוח הארוויץ' של הצי המלכותי הבריטי של שתי סיירות קלות, ארת'וזה ופירלס, ו-31 משחתות בפיקודו של קומודור רג'ינלד טירוויט, ערך פשיטה על ספינות גרמניות ליד בסיס הצי הגרמני בהלגולנד. מרחוק סיפקו חיפוי סיירות המערכה ניו זילנד ואינווינסיבל של כוח הסיירות K תחת אדמירל מור.

בשעות הבוקר המוקדמות נתקל כוח הארוויץ' בסירות טורפדו גרמניות בסיור ממערב להלגולנד. הגרמנים שלחו במהירות למקום את הסיירות הקלות פראונלוב ושטטין, אליהן הצטרפו זמן קצר לאחר מכן שלוש סיירות קלות נוספות מווילהלמסהאפן, כולל ספינת הדגל של אדמירל מאס, קלן, כמו גם אריאדנה ושטרסבורג. לאחר מכן הצטרפה אליהם סיירת קלה נוספת, מיינץ מאמדן. הארת'וזה של טירוויט נפגעה קשות על ידי פראונלוב, אך גם הסיירת הגרמנית ספגה פגיעות קשות ונסוגה להלגולנד. טירוויט קיבל עד מהרה תמיכה מהשייטת של קומודור ויליאם גודאינף, שמנתה שש סיירות קלות מודרניות מסדרת טאון: סאות'המפטון, ברמינגהאם, פאלמות', ליברפול, לואוסטופט ונוטינגהאם. בערפל ובעשן, מיינץ מצאה את עצמה בין הכוחות של טירוויט וגודאינף, והוטבעה על ידם לאחר קרב ממושך.

לאחר שנקרא לסיוע על ידי טירוויט, הצטרף אדמירל ביטי, עם שייטת סיירות המערכה הראשונה, שכללה את לאיון, קווין מרי ופרינסס רויאל לניו זילנד ואינווינסיבל של מור. הם הגיעו תוך קצת יותר משעה, בשעה 12:40, והטביעו את הסיירות הקלות הפגיעות, קלן ואריאדנה, שנלחמו נואשות. מתוך כ-485 איש שהיו בצוות הקלן, שרד רק אחד. מאס היה בין הנספים.

== הנצחה ==
הצי הגרמני קרא למשחתת ממלחמת העולם השנייה על שם מאס.<ref></ref>

==קישורים חיצוניים==

==הערות שוליים==

קטגוריה:הרוגי טביעה
קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם הראשונה
קטגוריה:מעוטרי מסדר אוסמניה
קטגוריה:גרמנים שנולדו ב-1863
קטגוריה:גרמנים שנפטרו ב-1914
בוריס אוגארוב

בוריס סרגייביץ' אוגארוב (ברוסית: Бори́с Серге́евич Уга́ров; 6 בפברואר 1922 – 2 באוגוסט 1991) היה צייר ריאליסט סובייטי ומחנך לאמנות רוסי, אמן שחי ופעל בלנינגרד. הוא היה חבר באיגוד האמנים של לנינגרד<ref>Directory of members of the Leningrad branch of Union of Artists of Russian Federation. Leningrad: Khudozhnik RSFSR, 1987. p. 134.</ref> ונחשב לאחד הנציגים המבריקים של אסכולת לנינגרד לציור.<ref>Sergei V. Ivanov (2007). Unknown Socialist Realism. The Leningrad School. Saint Petersburg: NP-Print Edition. pp. 9, 19, 359, 367, 389–393, 395, 397–403, 407, 442, 444</ref>

== ביוגרפיה ==
אוגארוב נולד בפטרוגרד בשנת 1922. עם תחילת מלחמת העולם השנייה, הוא התנדב למיליציה. לאחר מכן שירת כתותחן, והשתתף בקרבות בחזיתות לנינגרד, וולכוב, בקרליה ובמזרח הרחוק. הוא זכה במספר מדליות על אומץ ומדליות שירות.

לאחר השחרור ב-1945 נכנס למכון לציור, פיסול ואדריכלות בלנינגרד על שם איליה רפין, שם למד עם ויקטור אורשניקוב ואנדריי מילניקוב. בשנת 1951 בוריס אוגארוב סיים את לימודיו במכון רפין לאמנויות בסדנת איגור גרבר בדרגת אמן ציור. עבודת התואר שלו הייתה ציור שכותרתו "אביב בחווה הקיבוצית".<ref>Anniversary Directory graduates of Saint Petersburg State Academic Institute of Painting, Sculpture, and Architecture named after Ilya Repin, Russian Academy of Arts. 1915–2005. Saint Petersburg: Pervotsvet Publishing House, 2007. p. 66.</ref>

בשנים 1951–1954 עסק אוגארוב במכון לתואר שני בהנהגתו של אלכסנדר גרסימוב. בשנת 1952 החל ללמד במכון רפין. באותה שנה הוא הפך לחבר באיגוד האמנים של לנינגרד. החל משנת 1951, בוריס אוגארוב השתתף בתערוכות אמנות. הוא צייר ציורים ז'אנרים והיסטוריים, פורטרטים ונופים. בשנים 1975–1979 עמד אוגארוב בראש איגוד האמנים של לנינגרד. ב-1977 מונה לרקטור של מכון רפין לאמנויות. בשנת 1978 הוא נבחר כחבר באקדמיה לאמנויות של ברית המועצות. בשנת 1982 זכה בוריס אוגארוב בתואר הכבוד של אמן העם של ברית המועצות. בשנת 1983 הוא נבחר לנשיא האקדמיה לאמנויות של ברית המועצות, ומילא תפקיד זה עד 1991.

אוגארוב נפטר ב-2 באוגוסט 1991 בסנט פטרסבורג בגיל שבעים. ציוריו שוכנים במוזיאון הרוסי הממלכתי, גלריית טרטיאקוב הממלכתית, במוזיאונים לאמנות ובאוספים פרטיים ברוסיה,<ref>Sergei V. Ivanov (2007). Unknown Socialist Realism. The Leningrad School. Saint Petersburg: NP-Print Edition. pp. 6–7.</ref> ביפן, אוקראינה, צרפת, אנגליה, גרמניה, איטליה, בארצות הברית,<ref>Vern G. Swanson (2001). Soviet Impressionism. Woodbridge, England: Antique Collectors' Club. pp.152, 158, 202, 203.</ref>ואחרות.

==קישורים חיצוניים==

* 

== הערות שוליים ==

קטגוריה:ציירים רוסים
קטגוריה:סובייטים שנולדו ב-1922
קטגוריה:נפטרים ב-1991
אלכסיי אפנאסייב

אלכסי אפנאסייב (ברוסית: Алексе́й Афана́сьев; 30 בנובמבר 1850 – 1920) היה צייר, גרפיקאי, קריקטוריסט ומאייר רוסי שהיה קשור לנודדים.

== ביוגרפיה ==
הוריו היו משרתים בחצר הקיסרית, והוא עבד במקור כשוטר.<ref>Brief biography Archived 2016-03-04 at the Wayback Machine @ the Sate Museum, Saint Isaac's Cathedral.</ref> ב-1872 החל לקחת שיעורים באקדמיה האימפריאלית לאמנויות והתקבל כסטודנט שנה לאחר מכן. ב-1877 קיבל מדליית כסף על רישומיו מהטבע. מ-1887 עד 1905, הוא היה מורה בחברה האימפריאלית לעידוד האמנויות.<ref>Brief biography @ RusArtNet.</ref>

בשנת 1905, לאחר מותו של קונסטנטין סאוויצקי, הוא נקרא לרשת את מקומו כמנהל המכללה לאמנות בפנזה, ליד מוסקבה. הוא התפטר ארבע שנים לאחר מכן וחזר לתפקידו כמורה בחברה האימפריאלית.

בשנים 1889 עד 1918 השתתף בתערוכות של הפרדוויז'ניקי (הנודדים).<ref>Товарищества передвижных художественных выставок: a list of artists who exhibited with the Peredvizhniki.</ref> לאחר 1912, הוא סיפק רישומים למספר כתבי עת סאטיריים, הומוריסטיים וספרותיים, כולל שברים (Осколки). הוא גם צייר איורים ל"סיפורו של הצאר סלטן" ו"סיפור הדייג והדג" מאת פושקין, וכן יצירות של אלכסי טולסטוי; אבל יצירותיו הידועות ביותר מסוג זה הן, אולי, אלה של "הסוס הגבן" מאת פיוטר ירשוב רבים מאיוריו פורסמו כגלויות. מ-1894 עד 1897, יחד עם ויקטור וסנצוב, מיכאיל נסטרוב וציירים ידועים אחרים, הוא השתתף בעיטור כנסיית המושיע על הדם, ויצר רישומים לפסיפסים רבים.

הוא ככל הנראה נעלם במהלך מלחמת האזרחים ברוסיה.

== גלריה ==
<gallery mode="packed" heights="220">
 File:Peter the Great by Afanas'ev.jpg|פטר הגדול
File:Afanas'ev holiday relaxation.jpg|חופשה
File:Afanas'ev presentation icon.jpg|הצגת האיקונין
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1850
קטגוריה:נפטרים ב-1920
משה מרדכי השיל

רבי משה מרדכי השיל (י"ז בסיוון ה'תרפ"ז, 17 ביוני 1927 – י"ז בניסן ה'תשל"ה, 29 במרץ 1975) היה האדמו"ר השלישי של חסידות קופיטשניץ.

== תולדותיו ==
נולד בווינה לרבי אברהם יהושע השיל, לימים האדמו"ר השני מקופיטשיניץ, ולשרה ברכה בתו של רבי משה מרדכי השיל, האדמו"ר ממז'יבוז'-וורשה.

נשא לאשה את בתו של צבי הירש הכהן ברלנדר. לאחר האנשלוס עזב יחד עם אביו את וינה ונסע לארצות הברית בה הקים אביו בשנת ה'תרצ"ט את חצרו. בהתחלה התגוררו באיסט סייד, ובשנת ה'תשכ"ה עברו לבורו פארק. בשנת ה'תשי"ד אמו נפטרה.

עסק במסחר.

לאחר פטירת אביו בט"ז תמוז ה'תשכ"ז סירב תחילה למלא את מקומו. ביום היארצייט הראשון של אביו החל לכהן כאדמו"ר בבית מדרשו בבורו פארק.

נפטר בליל שבת חול המועד פסח, בגיל 47. ארונו הובא לקבורה בארץ ישראל בחלקת אדמו"רי בית הוסיאטין בבית הקברות היהודי העתיק בטבריה.

== ילדיו ==
* בנו רבי יקותיאל זושא, החל לכהן בשנת תשע"ז כאדמו"ר מקופיטשיניץ בבית מדרשו בבורו פארק.

==קישורים חיצוניים==
* [https://www.mytzadik.com/tzadik.aspx?id=2239 אדמו"ר רבי משה מרדכי העשיל מקופיטשניץ] באתר mytzadik
* [https://www.nli.org.il/he/newspapers/dertog/1968/07/15/01/article/43 הרב משה מרדכי העשעל ווערט געקרוינט אלס קאפיטשיניצער רבי], דער טאג⁩, 15 יולי 1968⁩, באתר עיתונות יהודית היסטורית

משה מרדכי העשיל
קטגוריה:אדמו"רים אמריקאים
קטגוריה:אישים שהועלו לקבורה בארץ ישראל
קטגוריה:וינה: אישים
קטגוריה:יהודים הקבורים בבית הקברות בטבריה
משה מרדכי
קטגוריה:אמריקאים שנולדו ב-1927
קטגוריה:אמריקאים שנפטרו ב-1975
אלירן חודדה

אלירן חודדה (נולד ב-3 באוקטובר 1981) הוא כדורגלן עבר ישראלי וכיום משמש כמאמן עירוני טבריה.

== קריירה כשחקן ==
החל את הקריירה בגיל 7 בקבוצות הנערים והנוער של מכבי חיפה ונווה יוסף. את הופעת הבכורה שלו בבוגרים, ערך ב־2002 בקריית אתא מליגה א'.

ב־2004 עבר לבית"ר ירושלים מליגת העל. בשנת 2005 עבר לבני סחנין, ב־2006 עבר להפועל חיפה, בשנת 2007 עבר למכבי אחי נצרת, ב־2009 עבר להפועל נצרת עלית.

ב-2016 עבר להפועל חדרה מליגה א' ובסיומה של אותה עונה, עלה עם הקבוצה לליגה לאומית. בשנת 2018 עבר למכבי קריית אתא מליגה א' ובשנת 2019 נאלץ לפרוש בגלל פציעה.<ref></ref>

== קריירה כמאמן ==
את קריירת האימון שלו החל ב־2019, בבקא אל גרביה, מליגה א'. משם עבר, באותה עונה, לאיכסל, ובסיומה של העונה עלה איתה מליגה א' לליגה הלאומית.

ב־2020 חתם לעונה נוספת בהפועל אכסאל והגיעה עימה לצמרת הליגה הלאומית.

ב־2021 חתם בהפועל רעננה מהליגה הלאומית, אך במהלך העונה עזב את הקבוצה כשהיא מתחת לקו האדום.משם עבר לעירוני טבריה מליגה א'<ref></ref> בסיום העונה עלתה הקבוצה לליגה הלאומית.

ב־2022 ,המשיך כמאמן עירוני טבריה והגיע עימה למקום השלישי בליגה הלאומית.

ב-2023 חתם לעונה נוספת בעירוני טבריה. בסיום עונת 2023/2024 העפיל עם הקבוצה לליגת העל.

==הערות שוליים==

==קישורים חיצוניים==

	

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קריית טבעון: אישים
קטגוריה:כדורגלני מכבי עירוני קריית אתא
קטגוריה:כדורגלני בית"ר ירושלים
קטגוריה:כדורגלני בני סכנין
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני הפועל נוף הגליל
קטגוריה:כדורגלני הפועל חדרה
קטגוריה:כדורגלני הפועל אכסאל
קטגוריה:מאמני כדורגל ישראלים
קטגוריה:מאמני הפועל רעננה
קטגוריה:מאמני עירוני טבריה
קטגוריה:ישראלים שנולדו ב-1978
יורי ארציבושב

יורי ארציבושב (ברוסית: Юрий Арцыбушев) (1877–1952) היה אמן, סופר ועיתונאי רוסי. <ref>elar.ru Archived April 3, 2007, at the Wayback Machine</ref> ארציבושב שימש כעורך הראשי של כתב העת הסאטירי זריטל (צופה) <ref>collect.ng.ru Archived September 29, 2007, at the Wayback Machine</ref> וכמארגן של תיאטרון המיניאטורות במוסקבה. <ref>russianDVD.com Archived September 27, 2007, at the Wayback Machine</ref> הוא ידוע במערכונים החיים שלו על פוליטיקאים ומהפכנים רוסים כולל אלה של ולדימיר לנין וליאון טרוצקי מהאספה המכוננת הרוסית בפטרוגרד.

== ביוגרפיה ==
יורי נולד במשפחתם של קונסטנטין ארציבושב (1849–1901), אציל מלידה, מהנדס רכבות, ואשתו מריה לחטינה (1859–1919). <ref>"Константин Дмитриевич Арцыбушев - Родовид". sr.rodovid.org.</ref> יורי בילה את ילדותו ונעוריו במוסקבה. הוא סיים את בית הספר ווסקרסנסקי במוסקבה. בשנת 1898 הוא נכנס למחלקה לאדריכלות של בית הספר הגבוה לאמנות באקדמיה לאמנויות בסנט פטרבורג, אך לא השלים את לימודיו.

מאז 1916, כאשר הופיעו סימנים חדשים למהפיכה חברתית, החל ארציבושב ליצור סדרות של סקיצות של משתתפי מפגשים, אסיפות ומשפטים שונים. סדרת המערכונים הראשונה נעשתה במשפטים על התעללויות בצבא (קיץ 1916), על משתתפי פרעות המזון (סתיו 1916), על סוכני משרד הביטחון של מוסקבה (אפריל 1917). בסוף 1916 הקדיש ארציבושב סדרת רישומים לדומא של העיר מוסקבה.

לאחר פברואר 1917 צייר ארציבושב בקונגרסים של האספה המכוננת הרוסית, צי הסוחר הרוסי, הקונגרס הכל-רוסי של אנשי הרכבת וקונגרס הרופאים הצבאיים.

בשנים 1917–1918 צייר יורי דיוקנאות של מנהיגים פוליטיים וציבוריים של אותה תקופה, עבורם השתתף במיוחד במפגשים של הסובייטי פטרוגרד ובפגישות שונות.

בשנת 1918 עבר לדרום רוסיה, התגורר בקייב ובאודסה. ב-24 בדצמבר 1919 עזב ארציבושב את אודסה לסרביה ועד מהרה עבר מבלגרד לפריז. יורי חי באלג'יריה, צרפת, איטליה. הוא צייר דיוקנאות של אנשי תרבות בהגירתם.

בשנת 1946 קיבלו ארציבושב ואשתו אזרחות סובייטית. ב-1947 חזרו לברית המועצות והתגוררו בטביליסי. הוא עבד בתיאטרון עד לשנת 1950. באותה שנה הוא הוגלה לקזחסטן בה נפטר בשנת 1952.

== גלריה ==
<gallery mode="packed" heights="220">
File:Kropotkin by Artsybushev.jpg|קרופוטקין
File:Viktor Chernov by Artsybushev.jpg|ויקטור צ׳רנוב
File:Kornilov by Artsybushev.jpg|קורנילוב
File:Georgi Plekhanov by Artsybushev.jpg|פלחנוב
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:רוסים שנולדו ב-1877
קטגוריה:נפטרים ב-1952
פיגוע הירי בצומת הכבשים

פיגוע הירי בצומת הכבשים (צומת האר"י) היה פיגוע ירי מרכב חולף שבוצע ב-21 באוגוסט 2023, ד' באלול ה'תשפ"ג, בדרום הר חברון על ידי מחבלים פלסטינים. בפיגוע נרצחה בת שבע נגרי, ואזרח נוסף נפצע קשה.

גדודי חללי אל-אקצא נטלו אחריות לפיגוע. פחות מיממה לאחר הפיגוע עצרו לוחמי הימ"מ את מוחמד וצקר שנטיר, אחים מחברון, פעילים של ארגון הטרור חמאס, כחשודים בביצוע הפיגוע. נתפס גם הנשק ששימש אותם.<ref></ref>

== הפיגוע ==
ביום שני בבוקר, 21 באוגוסט 2023, הסיע אריה גוטליב בן ה-39 מבית חגי את שכנותיו בת שבע נגרי, בת 40, ובתה בת ה-12 אל קריית ארבע. בהגעתם אל צומת האר"י, הידוע גם כצומת הכבשים, רכב חולף פתח בירי אל רכבו של גוטליב, אשר בו נרצחה נגרי. בתה של נגרי לא נפצעה בפיגוע, בעוד שגוטליב נפצע קשות ופונה אל סורוקה.

== אחרי הפיגוע ==
בלילה שבין יום שני ושלישי, לוחמי ימ"מ עצרו את שני המחבלים תושבי חברון, מוחמד אכרם אל-שנתיר ובן דודו סאקר אכרם אל-שנתיר, זאת לאחר שהנשק שנורה אל עבר רכבו של גוטליב נמצא ביחד איתם.

כחודש לאחר הפיגוע, החליט צה"ל להרוס את ביתם של המחבלים שביצעו את הפיגוע.<ref></ref>

== ראו גם ==
* גל הטרור בישראל (2023)

== קישורים חיצוניים ==
* 
* 
* 

== הערות שוליים ==

קטגוריה:טרור פלסטיני
צומת הכבשים
צומת הכבשים
צומת הכבשים
צומת הכבשים
צומת הכבשים
אלכס גרליס

אלכס גרליס (באנגלית: Alex Gerlis; נולד ב-1955, בגרימסבי, לינקולנשייר, בבריטניה) הוא עיתונאי וסופר יהודי המתמחה בכתיבת ספרי ריגול על תקופת מלחמת העולם השנייה.

גרליס הוא בנם של דוקטור לאון גרליס ורעייתו, דפנה גרליס. יש לו אח, הוא נשוי, עם שתי בנות וארבעה נכדים. גרליס למד במגמת משפטים ופוליטיקה באוניברסיטת האל ובסיום לימודיו פנה לתחום העיתונות. החל מ-1984 עבד ב-BBC עד שפרש מעבודתו, ב-2011, כדי להתמסר לכתיבת רומנים.

== מספריו ==
=== רומאנים ===
* 2013, The Best of Our Spies, הטובה שבמרגלות, תורגם לעברית על ידי ניצה פלד והופיע ב-2018 בהוצאת פן.
* 2015, The Swiss Spy
* 2017, Vienna Spies
* 2019, The Berlin Spies
* 2020, Prince of Spies
* 2020, Sea of Spies
* 2020, Ring of Spies
* 2021, End of Spies
* 2021, Agent in Berlin, סוכן בברלין, תורגם לעברית על ידי אילן פן והופיע ב-2023 בהוצאת ידיעות אחרונות.
* 2022, Agent in Peri
* 2023, Agent in the Shadows

=== ספרי עיון ===
* 2014, The Miracle of Normandy
* 2014, The D-Day Deception

== קישורים חיצוניים ==
* [https://www.curtisbrown.co.uk/client/alex-gerlis קרטיס בראון, ביוגרפיה של אלכס גרליס]
* [https://aspectsofhistory.com/author_interviews/alex-gerlis/ Alex Gerlis] 

==הערות שוליים==

קטגוריה:סופרים יהודים בריטים
קטגוריה:סופרים כותבי אנגלית
קטגוריה:בריטים שנולדו ב-1955
תקן ביקורת 260

תקן ביקורת 260 – תקשורת בנושאי ביקורת עם גורמים המופקדים על בקרת העל בגוף המבוקר הוא תקן ביקורת שפורסם על ידי לשכת רואי החשבון בישראל ועוסק בקשר בין רואה החשבון המבקר לבין גורמי מפתח חשובים לביקורת בגוף המבוקר.

התקן דורש כי רואה החשבון המבקר יזהה את הגורמים המחזיקים בתפקידי מפתח והאחראיים על בקרת העל בגוף המבוקר ויצור עמם קשר בכדי לתכנן ולבצע את ביקורתו על הדוחות הכספיים בצורה הטובה ביותר שניתן. כחלק מכך, עליו לבחון את מערך הבקרה בגוף המבוקר, לזהות את בעלי התפקיד במערך זה ולבחון כיצד עליו ליצור עמם קשר ובאיזה עיתוי (בכתב או בעל פה, לפני תחילת עבודת הביקורת או במהלכה, לדוגמה). ככל שמערך הביקורת בגוף המבוקר רחב ויעיל, רואה החשבון יכול וצריך להתבסס בעבודתו על מערך זה ולהיות בקשר שוטף עם הגורמים הרלוונטיים. בנוסף, על רואה החשבון להתייחס לחוק ולרגולציה בתחום- לעיתים ישנה חובה רגולטורית למערך בקרה פנימי בגופים מסוימים (לדוגמה, מינוי מבקר פנים או דירקטורים חיצוניים).

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס ברובו על תקן ביקורת 76 (שפורסם בשנת 2003) שעסק באותו נושא. כמו כן, תקן 260 מבוסס על תקן ביקורת בינלאומי ISA 260 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
*[https://icpas.org.il/professional-updates/תקן-ביקורת-ישראל-260/ תקן ביקורת 260], באתר לשכת רואי החשבון
* [https://icpas.org.il/professional-updates/תקן-ביקורת-76/ תקן ביקורת 76], באתר לשכת רואי החשבון
*[https://www.ifac.org/_flysystem/azure-private/publications/exposure-drafts/comments/01140.pdf תקן ISA 260] באתר של הפדרציה הבינלאומית של רואי החשבון

קטגוריה:תקני ביקורת בחשבונאות
You're Not Alone

"You're Not Alone" (בעברית: "את/ה לא לבד") הוא שיר שנכתב על ידי טים קלט ורובין טיילור פירת' ובוצע על ידי להקת הטריפ הופ הבריטית אוליב (Olive) מאלבום הבכורה שלהם Extra Virgin משנת 1996. השיר שוחרר לראשונה כסינגל באוגוסט 1996, אך זכה להצלחה גדולה יותר ב-1997 כשקיבל גרסת רמיקס, והגיע למקום הראשון במצעד הסינגלים הבריטי באותו חודש מאי. השיר כוסה על ידי מספר אמנים, בעיקר בידי דיג'יי המוזיקת טראנס והמפיק הגרמני ATB בשנת 2002, על ידי הזמר-יוצר הדני מאדס לנגר בשנת 2009, בשנת 2017 על ידי Scotty Boy ו-Lizzie Curious, ועובד מחדש על ידי SaberZ ו-Zanny Duko בשנת 2020 תחת השם "Open Your Mind".

== ביקורת ==
בארי וולטרס מהאדבוקט העיר כי השיר "בביצוע המקורי שלו דומה לשיר "Everything but the Girl" ועכשיו הוא נראה כמו כל יצירת מופת מושלמת אחרת של פופ שהפך לדיסקו." לארי פליק מהבילבורד תאיר את השיר כ"שופע, בסגנון של מוזיקת אמביינט בעלת המרקם האפל והלפידי של "Everything but the Girl" אבל עם הרבה יותר מיינסטרים ידידותי, וטעם של מוזיקת נשמה קלאסית. הוא החמיא לזמרת רות-אין בויל ש"מביאה איכות עשירה ומעושנת לשיר, בעוד המוזיקאים רובין טיילור פירת' וטים קלט מדגישים את הביצוע שלה עם מיתרים מתוקים ומתערבלים ושבירת קצב מתוחה בתיפוף עצבני". מבקר מהדיילי רקורד (סקוטלנד) כינה את השיר "מוזיקת דאנס אלקטרונית מהפנטת מובילת מצעדים", וציין כי הוא כולל את אורגן הוויז לשעבר של הסימפלי רד. קרולין סאליבן מהגרדיאן ציינה כי "הקצב הקליל של הסינגל הקיצי אוזן בידי ריף של נגינת אורגן מלכותית". מגזין המוזיקה מיוזיק ויק דירג את הגרסה של 1996 ב-4 מתוך 5, וכתבו "הפקה מוזרה ומנגינה טובה, זה מספק תצוגה מקדימה מושלמת של אלבום מצוין." ב-1997 הם דירגו את הרמיקס ב-3 מתוך 5, ותיארו את השיר כ"גרוב פופי תוסס (ש) חייב להגיע לעסקיי המצעדים וכבר יש לו תמיכת מועדונים חזקה, הודות לרמיקסים כמו של פול אוקנפולד ורוני סייז." איאן היילנד מהסאנדיי מירור דירג את השיר ב-8 מתוך 10, והעיר "לא, לא האישה השמנונית מתוך On the Buses אבל טופ של קבוצת טכנו מובילה של דאנס גרוב שנשמעת קצת אירופאית אבל בכל זאת גילתה את הפנינה הזו של מפלצת מועדונים. רמיקסים רבים מקשים על התעלמות מהשיר, אבל אם אתם טיפוסים של ליל שישי, סביר שכבר שמעתם את זה." דויד סינקלייר מהטיימס ציין כי "באופן מוזר הפקת ריקוד מחוץ לשלב מעניקה ללחן הרודף הזה יתרון ייחודי."

==הקליפ==
שלושה קליפים שונים לחלוטין צולמו עבור "You're Not Alone". הקליפ הראשון מציג את כל שלושת חברי הלהקה רות-אן בויל, טים קלט ורובין טיילור-פירת' מופיעים בצורות ספקטרליות בחדר מלון. הקליפ השני היא הגרסה שנצפתה הכי הרבה, ומתרחשת באווירת לילה חשוכה בצרפת. הוא כולל את כל שלושת חברי הלהקה וכולל סצנות בשירותים ציבוריים, וליד כביש עם פנסים זוהרים של מכוניות. הקליפ השלישי (שכולל גם אלמנטים מהקליפ השני) הוא מונטאז' של חברי הלהקה במסגרות אורבניות אפלות ומלאות מצב רוח. הסרטון הזה מציג רק את שני חברי הלהקה הנותרים, בויל וקלט.

==מיקומי שיא==

== קישורים חיצוניים ==

קטגוריה:שירי 1996
קטגוריה:סינגלים מ-1996
קטגוריה:סינגלים מ-1997
קטגוריה:סינגלים מ-2002
קטגוריה:סינגלים מ-2009
קטגוריה:סינגלים מ-2017
קטגוריה:שירי ATB
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת RCA רקורדס
ניק לנגוורת'י

ניק לנגוורת'י (באנגלית: Nicholas A. Langworthy ;נולד ב-27 בפברואר 1981) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס ה-23 של מדינת ניו יורק מאז 2023. לנגוורת'י, חבר המפלגה הרפובליקנית, הוא גם יושב ראש הוועדה הרפובליקנית במדינת ניו יורק, אליה מונה ביולי 2019 לאחר שעמד בראש הוועדה הרפובליקנית של מחוז ארי, ניו יורק מאז 2010. הוא כיהן כיו"ר המפלגה בניו יורק בגיל הצעיר ביותר בתולדות המפלגה.

== ביוגרפיה ==
לנגוורת'י נולד בג'יימסטאון, ניו יורק ב-1981. הוא למד בבית הספר המרכזי של פיין ואלי בעיר הולדתו, וסיים את לימודיו בשנת 1999. לאחר סיום הלימודים, הוא למד באוניברסיטת ניאגרה, שם הקים את שלוחת הרפובליקנים באוניברסיטה. הוא סיים את לימודיו בניאגרה עם תואר ראשון במדעי המדינה.

לאחר שהתמחה במשרדו של המושל ג'ורג' פטאקי וניהל קמפיין לקונגרס עבור ברט זומר בשנת 2000, לאנגוורת'י מונה לעבוד תחת חבר הקונגרס תומאס מ. ריינולדס. הוא ניהל את מסעות הבחירות המוצלחים של ריינולדס בשנים 2004 ו-2006. בזמן שעבד עבור ריינולדס, לנגוורת'י פגש את אשתו לעתיד, ארין בייקר, שעבדה גם כן בצוות של ריינולדס. לנגוורת'י ניהל מאוחר יותר את הקמפיין המוצלח של 2008 של הנציג כריס לי ושימש כמנהל המשרד המחוזי של לי עד מאי 2010.

לנגוורת'י הוא המייסד והנשיא של חברת הסקרים, Liberty Opinion Research. <sup> </sup>

לאחר שיו"ר הוועדה הרפובליקנית של מחוז ארי, ג'יימס פ. דומגלסקי, התפטר מתפקידו ב-2010 כדי להתמודד לסנאט של מדינת ניו יורק, לנגוורת'י זכה פה אחד בבחירות מיוחדות לראשות, והפך ליו"ר הצעיר ביותר של כל אחת מהמפלגות בהיסטוריה של מחוז אירי. בשנת 2016, הנשיא הנבחר דונלד טראמפ הודיע שלנגוורת'י יכהן בוועד המנהל של צוות המעבר שלו. לנגוורת'י היה תומך נלהב בקמפיין הנשיאותי של טראמפ.<ref></ref>

בשנת 2018, לנגוורת'י החל בקמפיין לראשות הוועדה הרפובליקנית של מדינת ניו יורק נגד יו"ר המדינה המכהן אד קוקס. ב-20 במאי 2019, לאחר שהיו"ר הרפובליקני של מחוז מונרו ביל רייליך הודיע על תמיכתו בלנגוורת'י, הודיע קוקס כי הוא מסיר את מועמדותו לכהונה חדשה כיו"ר. ב-1 ביולי 2019, לנגוורת'י מונה ליושב ראש הוועדה הרפובליקנית של מדינת ניו יורק. הוא היו"ר המדינה הצעיר ביותר בתולדות המפלגה.<ref></ref>

ביוני 2022, הודיע נציג כריס ג'ייקובס כי לא יתמודד לקדנציה נוספת בבית הנבחרים. הוא הכריז לאחר מכן על מועמדותו למושב, המייצג חלק ממחוז אירי ורוב המחוז הדרומי. הוא ניצח בפריימריז הרפובליקני ב-24 באוגוסט, כשניצח את קרל פלדינו. בבחירות הכלליות ניצח את המועמד הדמוקרטי מקס דלה פיה. הוא הושבע לתפקידו בראשית 2023.

== קישורים חיצוניים ==

* 

* 

== הערות שוליים ==

קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת ניאגרה
קטגוריה:אמריקאים שנולדו ב-1981
Dish Network

Dish Network או DISH- DIgital Sky Highway היא חברת תקשורת אמריקאית שמספקת טלוויזיה בתשלום ושירותי אינטרנט. מטא החברה ממקום בקולורדו. החברה נמצאת בבעלות מייסדה צ'רלי ארגן שביחד עם חברי משפחתו הם בעלי רוב המניות.

==היסטוריה==
בשנת 1980 צ'רלי ארגן הקים חברה בשם EchoStar השהייתה מפיצה שירותי טלוויזיה. בשנת 1992 היא קיבלה רישיון לאספקת שירותי טלוויזיה דרך לוויין ובדצמבר 1995 שוגר בהצלחה הלוויין EchoStar I. בשנת 1996 הוקם מותג DISH Network למכירת שירותי טלוויזיה בלוויין ללקוחות ביתיים. בינואר 2008 הוחלט לפצל טכנולוגיה ותשתית. בעקבות כך הוקמה DISH Network Corporation ו-EchoStar Corporation שהייתה אחראית על הצד הטכנולוגיה והלוויינים. ארגן נותר הנשיא של החברות.

בשנת 2011 EchoStar רכשה חברה Hughes Communications תמורת 1.3 מיליארד $ ואיתה קיבלה תוספת של כ-1.4 מיליון לקוחות.

בשנת 2011 רכשה מספר חברות שהיו על סף פשיטת רגל. רכישות אלו כללו בין היתר חברה בלוקבסטר.

בשנת 2017 חלק מהתחומים שהיו באחריות DISH עברו ל-EchoStar.

ב-8 באוגוסט 2023 הוכרז על איחוד מחדש של החברות. תהליך ארגון מחדש צפוי להסתיים בסוף 2023.

==רשימת לוויינים פעילים==
{| class="wikitable sortable mw-collapsible mw-collapsed"
|- bgcolor="#ccfccf" align="center"
|-
! scope=col | תאריך שיגור
! scope=col | חללית
! scope=col | אתר שיגור/משגר
! scope=col | יצרן
! scope=col | הערות
|-
| 8 באוגוסט 2003|| [https://nssdc.gsfc.nasa.gov/nmc/spacecraft/display.action?id=2003-034A EchoStar 9]|| Sea Launch זניט 3SL|| SSL|| בבעלות משותפת עם אינטלסט (Galaxy 23)
|-
| 5 ביולי 2012|| [https://nssdc.gsfc.nasa.gov/nmc/spacecraft/display.action?id=2012-035A EchoStar 17]|| מרכז החלל הגיאני אריאן 5|| SSL|| היה חלק של צי בבעלות יוז.
|-
| 18 בדצמבר 2016|| [https://nssdc.gsfc.nasa.gov/nmc/spacecraft/display.action?id=1916-079A EchoStar 19]|| נמל החלל קייפ קנוורל אטלס 5|| SSL|| היה חלק של צי בבעלות יוז.
|-
| 16 במרץ 2017|| [https://nssdc.gsfc.nasa.gov/nmc/spacecraft/display.action?id=2017-014A EchoStar 23]|| נמל החלל קייפ קנוורל פאלקון 9|| SSL||
|-
| 8 ביוני 2017|| [https://nssdc.gsfc.nasa.gov/nmc/spacecraft/display.action?id=2017-032A EchoStar 21]|| קוסמודרום בייקונור פרוטון M|| SSL||
|-
| 11 באוקטובר 2017|| [https://nssdc.gsfc.nasa.gov/nmc/spacecraft/display.action?id=2017-063A EchoStar 105]|| מרכז החלל קנדי פאלקון 9|| איירבוס|| בבעלות משותפת עם SES (SES-11)
|-
| 29 ביולי 2023|| [https://nssdc.gsfc.nasa.gov/nmc/spacecraft/display.action?id=2023-108A EchoStar 24]|| נמל החלל קייפ קנוורל פאלקון כבד|| SSL||
|}

==קישורים חיצוניים==

* [https://www.echostar.com/ אתר של EchoStar]
* [https://space.skyrocket.de/doc_sdat/jupiter-3.htm היסטוריה של שיגורים]
* [https://www.echostar.com/assets/downloads/H58478-ESS-Fleet-Bro_2022-022522-lores.pdf לוויינים פעילים (2022)]

==הערות שוליים==

קטגוריה:חברות אמריקאיות
קטגוריה:חברות תקשורת לווינית
קטגוריה:חברות שנסחרו בבורסה לניירות ערך בניו יורק
דון דייוויס

דונלד ג'ין דייוויס (באנגלית: Donald Gene Davis; נולד ב-29 באוגוסט 1971) הוא פוליטיקאי אמריקאי המכהן כחבר בבית הנבחרים של ארצות הברית מטעם מחוז הקונגרס הראשון של קרוליינה הצפונית מאז 2023. דייוויס, חבר המפלגה הדמוקרטית, ייצג את המחוז החמישי בסנאט של קרוליינה הצפונית משנת 2013 עד 2023.

== ביוגרפיה ==
דייוויס נולד בעיירה סנו היל שבקרוליינה הצפונית. ב-1989 סיים את לימודיו בבית הספר התיכון מקארתור באירווינג, טקסס. הוא קיבל תואר ראשון במדעים במדעי החברה מאקדמיית חיל האוויר של ארצות הברית, ותואר שני במינהל עם התמחות במנהל כללי מאוניברסיטת מרכז מישיגן, ותואר שני באמנויות בסוציולוגיה עם ריכוז בנושאים חברתיים בפיתוח אזורי מאוניברסיטת מזרח קרולינה. הוא גם קיבל תואר דוקטור לחינוך במנהיגות חינוכית עם ריכוז במינהל להשכלה גבוהה מאוניברסיטת מזרח קרוליינה. דייוויס השלים קורסים בתוכנית השרים הממונה על ידי כנסיית תקווה חדשה, הכנסייה הפרסביטריאנית ארצות הברית של אמריקה.

דייוויס נבחר לראשות העיר סנו היל בשנת 2001, וגם עמד בראש המפלגה הדמוקרטית של מחוז הקונגרס הראשון של המדינה. הוא הגיש בקשה לרוץ לבית הנבחרים של ארצות הברית במחוז הראשון ב-2004, אך נשר לפני הבחירות המקדימות. בשנת 2005 נבחר בשנית לראשות העיר. ב-1 באוקטובר 2007, הוא הכריז על תוכניות להגיש בקשה למחוז החמישי בסנאט של צפון קרוליינה. דייוויס היה אחד משישה מועמדים דמוקרטיים שהגישו מועמדות למושב שהחזיק הסנאטור הפורש ג'ון קר השלישי. הוא קיבל את מירב הקולות, 36%, בבחירות המקדימות ב-6 במאי 2008. מכיוון שלא קיבל את 40% מהקולות הנדרשים על מנת לזכות בפריימריז, הוא התמודד מול קתי טאפט בסיבוב שני. ב-24 ביוני 2008 זכה דייוויס במועמדות הדמוקרטית עם 63% מהקולות בשלב השני. הוא התמודד מול לואיס פאטה בבחירות נכלליות, ניצח ב-4 בנובמבר 2008 עם 53% מהקולות. כהונתו החלה ב-1 בינואר 2009. הוא המשיך לכהן ברציפות בסנאט ב-14 השנים הבאות.

ב-1 בדצמבר 2021, הכריז דייוויס על מועמדותו לבית הנבחרים של ארצות הברית לאחר פרישתו של ג'. ק. באטרפילד.

הוא זכה בפריימריז הדמוקרטי בבחירות 2022 עבור מחוז הקונגרס הראשון של צפון קרוליינה לאחר שניצח את הסנאטורית לשעבר אריקה ד' סמית'. בנובמבר 2022, דייוויס ניצח בבחירות הכלליות, כשניצח את המועמדת הרפובליקנית סנדי סמית'.<ref></ref> הוא הושבע לתפקידו ב-3 בינואר 2023 והוא חבר השדולה השחורה בקונגרס.

== קישורים חיצוניים ==

* 

* [https://dondavis.house.gov/ אתר האינטרנט האישי של באטרפילד] 
* 

==הערות שוליים==

קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאים חברי בית הנבחרים של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1971
רון לבקוביץ

רון לבקוביץ (נולד ב-1957) הוא איש עסקים ובנקאי ישראלי המכהן כיו"ר דירקטוריון הבנק הבינלאומי משנת 2020, ממייסדי בית ההשקעות "אפסילון" ומנכ"ל משותף שלו לשעבר.

== ביוגרפיה ==
לבקוביץ גדל בבת ים ושירת בסדיר ובמילואים. את השכלתו רכש מאוניברסיטת תל אביב, והוא בוגר תוכנית של בית הספר למנהל עסקים של אוניברסיטת הרווארד, ובעל תואר BA בכלכלה באוניברסיטת תל אביב.

== קריירה ==
בשנת 1988 הקים יחד עם שמואל פרנקל ומנחם סלע את בית השקעות אפסילון. לאחר ששותפו מנחם סלע מכר את אחזקותיו בבית ההשקעות באמצע שנות ה־90, מכר גם לבקוביץ את המניות שלו בחברה לחברת כור בשנת 2010 מאוחר יותר התמזגה החברה יחד עם אקסלנס נשואה שרכשה את החברה.

לבקוביץ היה גם דירקטור בחברות בבעלותו וכן שימש כדירקטור בקרן-שמש, ובקרנות נוספים, בנוסף לכך הוא גם מכהן כחבר ועדת השקעות בויצו ישראל, וחבר הוועדה המדעית המייעצת של בית חולים רמב"ם מדיטק כמו כן גם חבר באספה הכללית של אגודת ידידי בית החולים שיבא.

בספטמבר 2020 דווח כי לבקוביץ ימונה ליו"ר הבנק הבינלאומי במקומה של היו"ר הקודמת אירית איזקסון שפרשה כמה חודשים קודם לכן. לבקוביץ נכנס לתפקיד, בשנת 2023 מינה מנכ"ל חדש לבנק בעקבות התפטרותה של המנכ"לית הקודמת סמדר ברבר צדיק.

== חיים אישיים ==
לבקוביץ גר בתל אביב ונשוי לחנה גולד-לבקוביץ, אשת עסקים ומהמייסדות של ערוץ 2, ולהם שלושה ילדים.

== הערות שוליים ==

קטגוריה:אנשי עסקים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1957
תמחור בטפטוף

תמחור בטפטוף (באנגלית: Drip pricing) היא טקטיקת תמחור, הרווחת בעיקר בקמעונאות המקוונת, ובה חלק מהמחיר הסופי של מוצר או שירות מתגלה לצרכן רק בשלב מאוחר יותר בתהליך הקנייה.

הטקטיקה מקשה על מנועי חיפוש ייעודיים להשוואת מחירים לבצע את עבודתם ובכך להשיג עבור הצרכנים מחירים נמוכים יותר כתוצאה מתחרות. תועלת כלכלית נוספת של השיטה, עבור החברות, טמונה בכך שהיא מאפשרת למשוך לקוחות באמצעות מחירים נמוכים לכאורה, כאשר בפועל המחיר הסופי גבוה יותר. עובדה זו מעוררת ביקורת בקרב צרכנים ובקרב רשויות הרגולציה במדינות שונות. במדינות האיחוד האירופי (האזור הכלכלי האירופי) יש חקיקה האוסרת על שימוש מטעה בתמחור בטפטוף וחובה להציג את העלויות הסופיות בפועל לצרכן בטרם ביצוע העסקה. וגם במדינות אחרות, דוגמת בריטניה, הותקנו תקנות וקיימים פיקוח ואכיפה כנגד חברות העושות שימוש מופרז בשיטה.

תמחור בטפטוף נפוץ בענפי התעופה והמלונאות בשל העובדה שחבילות שירותים ומוצרים הנמכרים בענפים אלו מורכבים בדרך כלל מכמה סעיפים, שניתן לתמחר חלק מהם בנפרד מחוץ לחוזה הראשוני המוצג ללקוח. למשל בתשלום נפרד על כבודת יד, או דמי שירות שאינם כלולים מראש במחיר האירוח המוצג באתר החברה.

==ראו גם==
* תמחור דינמי

==קישורים חיצוניים==
<div class="mw-content-ltr">
* Amelia Fletcher, Chief Economist, Office of Fair Trading , [https://www.ftc.gov/sites/default/files/documents/public_events/economics-drip-pricing/afletcher.pdf Drip pricing: UK experience], 21 May 2012
</div>

קטגוריה:מחיר
עפולה עילית

עפולה עלית היא שכונה בחלקה הצפוני של העיר עפולה, לרגלי גבעת המורה וממערב לשכונת גבעת המורה.

==היסטוריה==
נוסדה בשנת 1950. עד שנות ה-70 של המאה ה-20 הייתה עפולה עילית קבוצת מעברות (ביחד עם גבעת המורה), ששימשו כבית זמני להמוני העולים שהגיעו לארץ, בעיקר ממדינות ערב. רבים מהעולים לישראל במבצע שלמה התיישבו בשכונה. כך, מספר התושבים בה גדל בעשרות אחוזים. במשך הזמן, התפתחה השכונה ובסוף שנות ה-80, החלו להגיע אליה עולים מקצוות ברית המועצות. מספר העולים בשנות ה-90 למקום הכפיל את עצמו, לאחר קריסת ברית המועצות.

==שכונות ורחובות==
בעפולה עלית עצמה ישנם מספר שכונות:
* עפולה הצעירה - שכונה הנמצאת מערבית לעפולה עילית. בשנת 2020 השכונה החלה להתרחב משמעותית עם בניית מאות דירות חדשות, ובכך הפכה לשכונה חדשה.
* עפולה הירוקה - שכונה חדשה של וילות פרטיות ובניינים נמוכים. בשכונה נבנה פארק ענק, בתי כנסיות, גן לחינוך מיוחד, סמינר לבנות. הרחובות הראשים בשכונה הם רחוב יצחק שמיר וכביש החורשה, וב־2023 נפתח מקטע בעוקף עפולה המחבר את השכונה לכביש 65.

==דמוגרפיה==
כיום, מתגוררים בעפולה עילית כולה, כ-4,000 נפש.

בשנת 2012 החלה הגירה גדולה של זוגות צעירים חרדים מחסידות ויז'ניץ לשכונת עפולה עילית שהגיעה לשיאה בשנת 2017 כאשר מאוכלסת שכונת עפולה עילית במשפחות חרדיות רבות.

במהלך קיץ תשע"א בהוראת הרב שטיינמן נפתחה ישיבה בשם "הישיבה הגדולה עפולה".

==קישורים חיצוניים==
* [https://www.afula.muni.il/he/articles/item/480/ הפרויקט הבא: יוקם פארק ענק בשכונת 'עפולה הירוקה'] באתר עיריית עפולה

קטגוריה:עפולה: שכונות
קויה מבאה

קויה אריסטיד מבאה (בצרפתית: Kouya Aristide Mabea; נולד ב-23 באוקטובר 1998) הוא כדורגלן איבוארי המשחק בעמדת המגן השמאלי בהפועל ראשון לציון.

==קריירה==
מבאה התחיל את הקריירה שלו במחלקת הנוער של ארמיי מליגת העל של חוף השנהב. בשנת הצטרף למחלקת הנוער של ויטוריה דה גימארייש.

ב-14 באוגוסט 2020 מבאה חתם בווסטרלו מהליגה הבלגית השנייה. ב-23 באוגוסט ערך את הופעת הבכורה שלו בקבוצה בתיקו 0-0 נגד לירסה.

ב-14 ביולי 2023 הצטרף להפועל חדרה מליגת העל. ב-26 באוגוסט ערך את הופעת הבכורה שלו בקבוצה בהפסד 3-0 להפועל באר שבע.

ב-5 בפברואר 2024 חתם בהפועל ראשון לציון.

==תארים==
; וסטרלו
*הליגה הבלגית השנייה: 

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:אביג'אן: כדורגלנים
קטגוריה:כדורגלני וסטרלו
קטגוריה:כדורגלני הפועל חדרה
קטגוריה:כדורגלני הפועל ראשון לציון
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים איבוארים בישראל
קטגוריה:איבוארים שנולדו ב-1998
טוני גומש

טוני קורייה גומש (בפורטוגזית: Toni Correia Gomes; נולד ב-16 בנובמבר 1998 בביסאו שבגינאה ביסאו) הוא כדורגלן מגינאה ביסאו המשחק בעמדת קשר הכנף בקבוצת סאנגנם מהליגה השנייה של קוריאה הדרומית ובנבחרת גינאה ביסאו.

== קריירת מועדונים ==
גומש גדל במחלקת הנוער של ליברפול. בעונת הושאל לפורסט גרין רוברס מהפוטבול ליג השנייה, במדיה ערך תשע הופעות ליגה.

בהמשך שיחק בארוקה מהליגה הפורטוגלית השנייה, ובקבוצות חרס אל-חודוד וטלאא'ע אל-ג'יש מליגת העל המצרית.

בין השנים 2021–2022 שיחק גומש בקבוצות מנמנספור וטוזלספור מליגת המשנה הטורקית.

ב-16 באוגוסט 2022 חתם בזירה מליגת העל האזרית. בעונתו הראשונה במועדון ערך 24 הופעות ליגה, בהן הבקיע שלושה שערים.

== קריירה בינלאומית ==
ב-17 בנובמבר 2022 ערך גומש את הופעת הבכורה שלו בנבחרת גינאה ביסאו, בהפסד 3-1 לנבחרת גבון במשחק ידידות.

== קישורים חיצוניים ==

קטגוריה:כדורגלנים מגינאה ביסאו
קטגוריה:גינאה ביסאו: קשרי כדורגל
קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ליברפול
קטגוריה:כדורגלני ארוקה
קטגוריה:כדורגלני טוזלספור
קטגוריה:כדורגלני זירה
קטגוריה:כדורגלני הפועל חדרה
קטגוריה:כדורגלני סאנגנם
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:ספורטאים מגינאה ביסאו באנגליה
קטגוריה:ספורטאים זרים במצרים
קטגוריה:ספורטאים זרים בטורקיה
קטגוריה:ספורטאים מגינאה ביסאו בישראל
קטגוריה:ספורטאים זרים באזרבייג'ן
קטגוריה:ספורטאים זרים בקוריאה הדרומית
קטגוריה:ספורטאים פורטוגזים באנגליה
קטגוריה:ספורטאים פורטוגזים בטורקיה
קטגוריה:ספורטאים פורטוגזים בישראל
קטגוריה:פורטוגזים שנולדו ב-1998
מרידיאן (סדרת לוויינים)

מרידיאן (ברוסית:Меридиан) היא סדרת לווייני ריגול שפותחה ברוסיה ושיגוריה נמשכים גם כיום. הלוויינים פותחו במערכות המידע הלווייניות רשטניוב בהזמנת משרד ההגנה של רוסיה אך מיועדים גם לצרכים אזרחיים.

פיתוח הלוויין החדש החל בסוף שנות ה-80 של המאה ה-20. תחילה הפיתוח בוצע בחברת "פוליוט" בעיר אומסק. גרסה זו לא הגיע לשלב מתקדם וכאשר הפרויקט עבר ל"מערכות המידע הלווייניות רשטניוב" הם התחילו את התכנון הרעיוני מהתחלה. לאחר בדיקה מחודשת של עקרונות התכנון הוחלט שלוויין חדש תחליף את מערכות של לווייני מולניה ולוויינים שמשרתים מערכות ניווט לווייני ציקדה וציקלון. כמו כן הם היו צריכים לעבוד מצד לוויינים מסדרה רדוגה 1M.

לווייני הסדרה פותחו על בסיס לוויינים שהיו מיועדים למערכת גלונאס. הם מצוידים במדחפים לשינוי מסלול ופאנל סולארי בהספק 3000 וא"ט. משקל הלוויין הוא כ-2,000 ק"ג. על הלוויינים הותקנו 3 משיבים. הלוויינים שוגרו מקוסמודרום פלסצק בעזרת משגר מדגם סויוז 2.1B. כולם פועלים במסלול מולניה. הלוויינים נשלטים על ידי מרכז בקרה של חיל האוויר והחלל של רוסיה בעיר קרסנוזנאמנסק. אורך חיים המתוכנן של הלוויין הוא כ-7 שנים.

הלוויין הראשון נאבד זמן קצר לאחר ההפעלה. הלוויין השני שוגר למסלול לא מתוכנן ולא היה ניתן לנצל אותו בהתאם למטרות המתוכננות.

בשנת 2019 החל שיגור לוויינים מהדור השני. דור זה כולל 3 לוויינים פעילים וידוע על הזמנה של לוויינים נוספים.

==קישורים חיצוניים==
* [https://www.russianspaceweb.com/meridian.html תיאור הלוויינים]
* [https://space.skyrocket.de/doc_sdat/meridian.htm תיאור הלוויים ושיגורים]
* [http://www.astronautix.com/m/meridian.html תיאור הלוויינים]
* [https://aif.ru/society/science/chto_izvestno_o_sputnike_meridian_m תיאור הלוויין] 

קטגוריה:לוויינים רוסיים
קטגוריה:לווייני תקשורת